Pain & Gain

Pain & Gain er en amerikansk kriminalkomedie fra 2013. Filmen er regissert av Michael Bay og har Mark Wahlberg, Dwayne Johnson og Anthony Mackie i hovedrollene.

Den er basert på en sann historie som Pete Collins skrev artikler om i magasinet Miami New Times i 1999 og i en bok som ble utgitt i 2013.

Handling 
Daniel Lugo (Mark Wahlberg) er en kroppsbygger fast bestemt på å leve ut den amerikanske drømmen, og ønsker seg pengene andre folk har. Derfor får han hjelp fra kroppsbyggerkollegene Paul Doyle (Dwayne Johnson) og Adrian Doorbal (Anthony Mackie) for å kunne oppfylle drømmen. Imidlertid har de mer muskler enn hjerne, og planen om kidnapping og utpressing går ikke helt som de hadde tenkt. Dermed har de bare én ting igjen; drømmen om et bedre liv.

Rolleliste 
 Mark Wahlberg som Daniel Lugo
 Dwayne Johnson som Paul Doyle
 Anthony Mackie som Adrian Doorbal
 Tony Shalhoub som Victor Kershaw
 Ed Harris som Ed DuBois
 Rob Corddry som John Mese 
 Bar Paly som Sorina Luminita
 Rebel Wilson som Robin Peck
 Ken Jeong som Johnny Wu
 Michael Rispoli som Frank Griga
 Kelli Lefkovitz som Krisztina Furton
 Emily Rutherford som Carolyn 'Cissy' DuBois
 Larry Hankin som Pastor Randy
 Tony Plana som Captain Lopez
 Peter Stormare som Dr. Bjornson
 Vivi Pineda som Detective Haworth
 Ken Clement som Detective Costello
 Yolanthe Cabau som Analee Calvera
 Brian Stepanek som Brad McCallister

Annet 
 Både Wahlberg, Johnson og Mackie måtte opp flere kilo i vekt for sine respektive roller.
 John Turturro skulle opprinnelig spilt Victor Kershaw, og Albert Brooks ble vurdert for rollen. Tony Shalhoub fikk den til slutt.
 Med bare 20 millioner dollar i budsjett er dette den billigste filmen Michael Bay har laget siden debuten Bad Boys (1995). Både han, Wahlberg og Johnson aksepterte kutt i sine vanlige lønninger for å få budsjettkabalen til å gå opp.
 Bay hadde planer om å lage filmen i mange år, men Transformers-serien (som han regisserte) utsatte den.

Eksterne lenker 
 
 

Filmer fra 2013
Krimkomedier fra USA
Actionkomedier fra USA
Engelskspråklige filmer